Diari Oficial de la Generalitat Valenciana


Sumari del DOGV 7506, del 16-04-2015 (2015/3298)

RESOLUCIÓ d'11 de març de 2015, del conseller d'Hisenda i Administració Pública, per la qual es concedeixen els guardons als millors projectes europeus de la Comunitat Valenciana 2014.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7506

Data del DOGV
:   16-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3298


Data del document
:   11-03-2015

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * distinció honorífica

RESOLUCIÓ d'11 de març de 2015, del conseller d'Hisenda i Administració Pública, per la qual es concedeixen els guardons als millors projectes europeus de la Comunitat Valenciana 2014. [2015/3298]  
Mitjançant Resolució de 2 de setembre de 2014, del conseller d'Hisenda i Administració Pública, es va convocar el concurs per a la concessió dels guardons als Millors Projectes Europeus de la Comunitat Valenciana 2014 (DOCV 7360, 15.09.2014).  
En compliment de la mateixa i d'acord amb el que preveu la base setena de l'annex I de l'esmentada Resolució, el jurat es va reunir el dia 9 de març de 2015, a fi d'examinar i valorar els projectes presentats i de conformitat amb els criteris continguts en la base quarta del referit annex I, formular la corresponent proposta de resolució de l'esmentada convocatòria de concessió de guardons. Tot això, tal com es reflecteix en l'Acta de la reunió del referit òrgan.  
En conseqüència, vista la proposta del Jurat i de conformitat amb el que disposa la base 7.4 de la referida Resolució de 2 de setembre de 2014, resolc:  
  
Primer  
Concedir els guardons als Millors Projectes Europeus de la Comunitat Valenciana 2014 als projectes següents:  
«Millor projecte mediambiental 2014»  
Nom del projecte: ELIH-MED Solucions tècniques innovadores i cost eficients en l'àmbit de la rehabilitació i els mecanismes financers recolzats pel FEDER per desenvolupar polítiques d'eficiència energètica a les llars de baixos ingressos a la zona del Mediterrani.  
Entitat: IVE. Institut Valencià de l'Edificació.  
  
«Millor projecte de formació i ocupació 2014»  
Nom del projecte: FALPREV. Formació d'actors locals en la prevenció de la reincidència. Es fomenta així i s'incentiva la sensibilització de la ciutadania amb els joves que cometen conductes antisocials i facilitar la inserció sociolaboral.  
Entitat: Ajuntament de València - Policia Local.  
  
«Millor projecte d'innovació 2014»  
Nom del projecte: LYNCEUS. Localització de persones per a una evacuació d'emergència segura en un vaixell.  
Entitat: ATEVAL. Associació d'Empresaris Tèxtils de la Comunitat Valenciana.  
  
Segon  
El lliurament dels guardons als projectes esmentats podrà ser realitzada en la commemoració del dia d'Europa 2015.  
  
Tercer  
Els guardonats hauran de donar l'adequada publicitat al caràcter públic del reconeixement rebut, comprometent-se a fer publicitat de la seva condició de guardonats, en virtut de l'annex I, base 8, de la Resolució de 2 de setembre de 2014, del conseller d'Hisenda i Administració Pública (DOCV 7360, 15.09.2014).  
  
Quart  
Contra aquesta resolució, que posa fi a la via administrativa, les persones interessades poden interposar, potestativament, recurs de reposició davant el mateix òrgan que l'ha dictada, en el termini d'un mes, comptat des de l- endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, o bé, directament, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que preveu els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 11 de març de 2015.- El conseller d'Hisenda i Administració Pública: Juan Carlos Moragues Ferrer.